**Приветствие по случай Международния ден на възрастните хора – 1-ви октомври**

От името на Обединението на жените социалистки в БСП и лично от свое име бих искала да отправя своите най-сърдечни поздравления по повод Международния ден на възрастните хора към вас, хората в златна възраст.

Уважаеми дами и господа,

Днес ние, вашите наследници, ви дължим много – внимание, обич, уважение, почит! Мъдростта и опитът ви са безценен урок за нас!

За всички нас вие сте опора в трудни моменти, знанията и опитът ви в тежки житейски ситуации са от особена важност.

Но освен личната ни благодарност и почит, днес ви дължим и онази обществена и държавническа почит към труда, отдаден в полза на страната ни. Защото нека не забравяме, че точно вие, с младежки устрем и себеотдаване построихте България.

Желая на всички вас най-доброто, което заслужавате – дълги години достоен живот.

**Катя Николова**

**Председател на НС на ОЖС в БСП**